CELEX: 31986R3221
Language: el
Date: 1986-10-21 00:00:00
Title: Κανονισμός (ΕΟΚ) αριθ. 3221/86 του Συμβουλίου της 21ης Οκτωβρίου 1986 για πέμπτη τροποποίηση του κανονισμού (ΕΟΚ) αριθ. 3721/85 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν

Avis juridique important

|

31986R3221

Κανονισμός (ΕΟΚ) αριθ. 3221/86 του Συμβουλίου της 21ης Οκτωβρίου 1986 για πέμπτη τροποποίηση του κανονισμού (ΕΟΚ) αριθ. 3721/85 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν  

Επίσημη Εφημερίδα αριθ. L 300 της 24/10/1986 σ. 0002

***** ΚΑΝΟΝΙΣΜΟΣ (ΕΟΚ) αριθ. 3221/86 ΤΟΥ ΣΥΜΒΟΥΛΙΟΥ  της 21ης Οκτωβρίου 1986  για πέμπτη τροποποίηση του κανονισμού (ΕΟΚ) αριθ. 3721/85 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στο Συμβούλιο να καθορίζει το σύνολο των επιτρεπομένων αλιευμάτων (TAC), ανά απόθεμα ή ομάδα αποθεμάτων, το διαθέσιμο για την Κοινότητα μερίδιο καθώς και τους ειδικούς όρους υπό τους οποίους πρέπει να ασκείται η αλιεία· ότι, σύμφωνα με το άρθρο 4 του ιδίου κανονισμού, η διατιθέμενη για την Κοινότητα ποσότητα αλιευμάτων κατανέμεται μεταξύ των κρατών μελών·  ότι ο κανονισμός (ΕΟΚ) αριθ. 3721/85 (2), όπως τροποποιήθηκε τελευταία από τον κανονισμό (ΕΟΚ) αριθ. 2374/86 (3), καθορίζει, για ορισμένα αποθέματα ιχθύων ή ομάδες αποθεμάτων ιχθύων, το σύνολο των επιτρεπομένων αλιευμάτων για το 1986 και ορισμένους όρους υπό τους οποίους μπορούν να αλιευθούν·  ότι η ποσότητα ρέγγας που απορρίπτεται κατά την αλιεία στο απόθεμα Clyde (διαίρεση CIEM VI a) είναι, μέχρι σήμερα, μικρότερη από την ποσότητα στην οποία είχε βασιστεί η επιστημονική υπόδειξη· ότι μπορεί, κατά συνέπεια, να αυξηθεί το σύνολο των επιτρεπομένων αλιευμάτων (TAC),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στα παραρτήματα Ι και ΙΙ του κανονισμού (ΕΟΚ) αριθ. 3721/85, τα αριθμητικά στοιχεία που αφορούν τη ρέγγα του αποθέματος Clyde (διαίρεση CIEM VI a) αντικαθίστανται από εκείνα που αναφέρονται, αντιστοίχως, στα παραρτήματα Ι και ΙΙ του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 21 Οκτωβρίου 1986.  Για το Συμβούλιο  Ο Πρόεδρος  G. PATTIE  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 361 της 31. 12. 1985, σ. 5.  (3) ΕΕ αριθ. L 206 της 30. 7. 1986, σ. 4.  ΠΑΡΑΡΤΗΜΑ Ι  TAC ανά απόθεμα και ανά ζώνη για το 1986 - Μερίδιο της Κοινότητας  1.2.3.4 //  //  //  //  // Είδος   // Διαίρεση CIEM ή ζώνη NAFO  // TAC 1986  (σε τόνους)   // Μερίδιο  της Κοινότητας  για το 1986  (σε τόνους)   //    //   //   //   // Ρέγγα   // VI a, απόθεμα Clyde (10)   // 3 400   // 3 400   //    //   //   //  ΠΑΡΑΡΤΗΜΑ ΙΙ  1,3.4.5 //  //  //  // Απόθεμα   // Κράτος μέλος   // Ποσόστωση 1986  (σε τόνους)   //  // 1.2.3.4.5 // Είδος   // Γεωγραφικές περιοχές   // Διαίρεση CIEM ή ζώνη NAFO  //  //  //  //  //  //  //  // Ρέγγα   // Δυτική Σκοτία, απόθεμα Clyde   // VI a απόθεμα Clyde (2)   // Βέλγιο  Δανία  Γερμανία  Ελλάδα  Ισπανία  Γαλλία  Ιρλανδία  Ιταλία  Λουξεμβούργο  Κάτω Χώρες  Πορτογαλία  Ηνωμένο Βασίλειο  Διαθέσιμο για τα κράτη μέλη   // 3 400   //  //  //  // Σύνολο ΕΟΚ   // 3 400   //    //   //   //   //